CELEX: E2016J0009
Language: ro
Date: 2017-07-14 00:00:00
Title: Hotărârea Curții din 14 iulie 2017 în cauza E-9/16 – Autoritatea AELS de Supraveghere/Regatul Norvegiei [Regulamentul (CE) nr. 1907/2006 (REACH) – Substanțe chimice – Acid perfluorooctanoic (PFOA) – Libera circulație – Procedura de restricționare – Temei juridic]

4.1.2018   
            
            
               RO
            
            
               Jurnalul Oficial al Uniunii Europene
            
            
               C 1/7
            
         HOTĂRÂREA CURȚII
   din 14 iulie 2017
   în cauza E-9/16
   Autoritatea AELS de Supraveghere/Regatul Norvegiei
   
      [Regulamentul (CE) nr. 1907/2006 (REACH) – Substanțe chimice – Acid perfluorooctanoic (PFOA) – Libera circulație – Procedura de restricționare – Temei juridic]
   
   (2018/C 1/09)
   În cauza E-9/16, Autoritatea AELS de Supraveghere/Regatul Norvegiei – CERERE de declarare că Norvegia nu și-a îndeplinit obligațiile care decurg din actul menționat la punctul 12zc din capitolul XV din anexa II la Acordul privind Spațiul Economic European [Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH)], astfel cum a fost adaptat în conformitate cu Protocolul 1, și/sau obligațiile care îi revin în temeiul acordului, prin menținerea în vigoare a unei dispoziții naționale precum secțiunea 2-32 din Regulamentul privind produsele norvegiene care interzice fabricarea, importul, exportul și vânzarea produselor de consum care conțin anumite concentrații de acid perfluorooctanoic, Curtea, compusă din Carl Baudenbacher, președinte și judecător raportor, Per Christiansen și Páll Ása Ólafsdóttir (judecător ad hoc), judecători, a emis la 14 iulie 2017 o hotărâre al cărei dispozitiv prevede următoarele:
   Curtea:
   
               1.
            
            
               Respinge cererea.
            
         
               2.
            
            
               Dispune suportarea cheltuielilor de judecată de către Autoritatea AELS de Supraveghere.